**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ**

**Ն Ա Խ Ա Ր Ա Ր**

0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 002

Վեբ կայք՝ [www.minfin.am](http://www.minfin.am)

N \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<<\_\_\_\_\_\_\_>> \_\_\_\_\_\_\_\_\_\_\_\_\_\_\_\_20 թ.

ՊԵՏԱԿԱՆ ՄԱՐՄԻՆՆԵՐԻ ՂԵԿԱՎԱՐՆԵՐԻՆ

 ՊԱՏՃԵՆԸ՝ ԵՐԵՎԱՆԻ ՔԱՂԱՔԱՊԵՏ

ՊԱՐՈՆ ՀԱՅԿ ՄԱՐՈՒԹՅԱՆԻՆ

 Հարգելի գործընկերներ

Հայտնում ենք, որ ՀՀ ֆինանսների նախարարի 20․10․2020թ․ թիվ 297-Ա հրամանով փոփոխություններ են կատարվել ՀՀ ֆինանսների նախարարի 02․06․2020 N 154-Ա հրամանով հաստատված հրավերների օրինակելի ձևերում:

 Հրամանն ուժի մեջ է մտնում 2020թ. նոյեմբերի 1-ից:

Նշված հրամանը, ինչպես նաև փոփոխված հրավերների օրինակելի ձևերը, այդ թվում ռուսերեն լեզվով, հրապարակված են procurement.am հասցեով գործող գնումների պաշտոնական տեղեկագրի ՞Օրենսդրություն՞ բաժնի համապատասխանաբար ՞Ֆինանսների նախարարի հրամաններ՞ և ՞Փաստաթղթերի օրինակելի ձևեր՞ ենթաբաժիններում:

Կատարված փոփոխությունները վերաբերում են բանկային երաշխիքների օրինակելի ձևերին: Մասնավորապես նախատեսվել է, որ բանկային երաշխիքի ձևով ներկայացվող՝

* որակավորման ապահովումը պետք է գործի կնքվելիք պայմանագրի ուժի մեջ մտնելու օրվանից մինչև դրանով սահմանված ապրանքի մատակարարման, աշխատանքի կատարման կամ ծառայության մատուցման վերջնաժամկետը լրանալու օրվան հաջորդող իննսուներորդ աշխատանքային օրը ներառյալ.
* կանխավճարի ապահովումը պետք է գործի կնքվելիք պայմանագրի ուժի մեջ մտնելու օրվանից մինչև դրանով սահմանված ապրանքի մատակարարման, աշխատանքի կատարման կամ ծառայության մատուցման վերջնաժամկետը լրանալու օրվան հաջորդող իննսուներորդ աշխատանքային օրը ներառյալ.
* պայմանագրի ապահովումը պետք է գործի կնքվելիք պայմանագրի ուժի մեջ մտնելու օրվանից մինչև դրանով սահմանված ապրանքի մատակարարման, աշխատանքի կատարման կամ ծառայության մատուցման վերջնաժամկետը լրանալու օրվան հաջորդող իննսուներորդ աշխատանքային օրը ներառյալ: Եթե կնքվելիք պայմանագրով սահմանվում է նաև երաշխիքային ժամկետ, ապա պայմանագրի ապահովումը պետք է գործի պայմանագրի ուժի մեջ մտնելու օրվանից մինչև դրանով ստանձնվող պարտավորությունների ամբողջական կատարման օրվան հաջորդող իննսուներորդ աշխատանքային օրը ներառյալ.
* որակավորման ապահովումը՝ շինարարական ծրագրերի կատարման տեխնիկական հսկողության ծառայությունների գնման դեպքում, պետք է գործի կնքվելիք պայմանագրի ուժի մեջ մտնելու օրվանից մինչև դրանով ստանձնվող պարտավորությունների ամբողջական կատարման օրվան հաջորդող իննսուներորդ աշխատանքային օրը ներառյալ.
* հայտի, պայմանագրի, որակավորման և կանխավճարի ապահովումը տրամադրելու օրը երաշխիքի բնօրինակից արտատպված տարբերակը բանկն իր պաշտոնական էլեկտրոնային փոստի հասցեից ուղարկում է նաև գնման ընթացակարգի հրավերում նշված՝ գնահատող հանձնաժողովի քարտուղարի էլեկտրոնային փոստի հասցեին։

Միաժամանակ՝

* խնդրում ենք սույն գրության պատճենը տրամադրել Ձեր համակարգում գործող ՓԲԸ-ներին, ՊՈԱԿ-ներին և հիմնադրամներին.
* մարզպետարաններին խնդրում ենք սույն գրության պատճենը տրամադրել նաև մարզի վարչական սահմաններում գտնվող համայնքներին՝ գրության պատճենը տրամադրելու նաև համայնքների ենթակայության ՓԲԸ-ներին, ՀՈԱԿ-ներին և հիմնադրամներին:

 ՀԱՐԳԱՆՔՈՎ՝

 ԱՏՈՄ ՋԱՆՋՈՒՂԱԶՅԱՆ

Կատ.՝ գնումների քաղաքականության

վարչություն, հեռ.՝011-800-258

 094-015-020